Hoax Pipis Jutaan Rupiah!
- Photo credit
- Contributor
- Ni Kadek Mona Dwi Antika
Description
English
Balinese
Pinih ajeng lugrayang riin titiang ngaturang pangastuti majeng ring Ida Hyang Widhi Wasa malarapan pangastungkara, Om Swastyastu. Ring rahinane mangkin, titiang jagi nlatarang penampen titiang indik disinformasi sane beredar ring media sosial tur napi carane nempasin disinformasi punika. Semeton sareng sami pengalaman titiang sane kapertama punika wantah wenten akun ring sosial media sane mawasta Instagram. Akun punika lakar ngemaang hadiah utawi giveaway pipis jutaan rupiah. Ring gumi sakadi mangkin puniki sira nenten kayun sareng pipis, makejang anake kayun teken pipis punika. Ento sampun mawinan titiang milet teken giveaway punika. Sampun kenten malih titiang mapikenoh napika wenten cara iraga uning informasi ento patut napi tusing patut tur napi sane nganggen nempasin disinformasi punika? Yening manut saking pengalaman titiang, ritatkala titiang sampun ngunggah utawi share informasi punika, titiang polih kabar saking akun punika titiang ngamolihang jayanti indik giveaway punika, lan titiang tundenange nebus pajak sareng akun punika. Sampun kenten mbok titiang sane mawasta Monika ngamolihang jayanti pateh sakadi napi sane kapolihang titiang ring akun punika. Ditu lantas titiang curiga sareng mbok titiang, lantas titiang sareng mbok titiang tan percaya riantukan jayanti punika tusing mungkin iraga ajak dadua makatang jayanti ento sinarengan. Sampun kenten titiang sareng mbok titiang lantas mekomentar ring akun punika, pang tan wenten anak lianan sane kena ulian milet sareng pipis ento. Semeton sareng sami iraga tusing dadi maenggalan percaya teken informasi sane jagi ngemaang hadiah utawi giveaway punika. Iraga patut dueg nyaring informasi utawi mamilah-milah informasi sane kapolihang. Wantah asapunika titiang prasida matur. Manawi ta wenten atur titiange sane nenten manut ring arsa, nenten lali titiang nglungsur agung rena pangampura. Titiang puput antuk parama santih. Om Santih, Santih, Santih, Om.
Indonesian
Other local Indonesian Language ( )
ind_Latn zho_Hans por_Latn kac_Latn hne_Deva eng_Latn knc_Latn ban_Latn bug_Latn eng_Latn